text: Акалифата (Acalypha) е декоративноцъфтящо растение от сем. Млечкови, отличаващо се с красива окраска и рисунък на листата. Родината му е Нова Каледония и островите Фиджи. Листата на акалифата са с овална или сърцевидна форма със назъбени краища. Най-разпространена и може би една от най-красивите е мозаечната акалифа (A.musaika) листата на която са покрити с превъзходно червено-мраморни “рисунки” на жълт фон. Много красива е също и едролистната акалифа (D.macrophilla) с големи ръждиви листа, покрити с по-светли петнисти шарки. При други видове листата са розови или тъмночервени.
  Тези не особено взискателни растения могат да се изнесат през лятото на открито, но най-добре се чувстват в стайни условия. Предпочитат богата на хранителни вещества парникова пръст. Също така почвата трябва да е рохкава, и добре дренирана. Акалифите обичат често опръскване с вода и особено наситен с влага въздух. При прекомерно сух въздух растенията често биват нападани от червени паячета. Размножаването става през пролетта с невдървесинени резници, които се вкореняват много бързо.
  08.10.2017 г. / ВЕСТНИК ЗА ГРАДИНАТА
  Коментари (0)
  Добави коментар
  Въведете дума
  Кулинарни рецепти Лечебни рецепти Диетични рецепти Козметични рецепти Рецепти за... (начална страница) Градински растения Билки Гадател